אני מחפש בת-זוג מלאה ונשית + "חום אנושי"
לפני כשבוע ראיתי בטלוויזיה כתבה על דיירי הרחוב בדרום ת"א בתקופה זו של הלילות הקרים של החורף. ראשית אציין שבמדינה מוסרית אסור שיהיו דיירי רחוב בכלל. במקום, לדוגמא, להוציא מיליונים על מטוס מיותר לרוה"מ, אפשר היה לבנות דיורי ציבורי לדיירי רחוב, לפחות מקום לישון בו (וגם לאכול בו, להתקלח בו וכד') בתקופת החורף (לפעמים הבעיה של דיירי הרחוב, היא לא רק היעדר בית, אלא בעיה נפשית(?), לכן כתבתי "לפחות מקום לישון בו" אבל כמובן רצוי יותר, כלומר פיתרון קבוע לבעיה).
שנית, כמובן היה עצוב לראות זאת וכאן אני מגיע לנושא המרכזי של הקטע הזה. אחד מדיירי הרחוב דיבר עם הכתב על-כך שיש שם כאלה שהם בודדים (וקשה/עצוב היה אפילו לו לראות את בדידותם) וכאלה שישנים בקבוצות ושמה שחסר שם הוא "חום" ואז הוסיף שזה לא החום שיוצרת המדורה שהדליק כדי להתחמם, אלא "חום אנושי". אולי דייר רחוב, אבל בהחלט אדם חכם ורגיש.
פעם שמעתי מישהו שאמר: "אם אתה רוצה לדעת אם מסעדה היא טובה, בדוק איך נראים השירותים שלה".. בדומה חברה נמדדת לפי ה'חוליה החלשה' שלה והיחס אליה. ברגע שמקבלים את תופעת דיירי הרחוב ולא מפסיקים אותה, אנחנו כחברה הופכים לחסרי אמפטיה ברמה הבסיסית (ככתוב בתורה: "לא תעמוד על דם רעך", גם אם לא מדובר כאן בסכנת חיים (למרות שאי אפשר לדעת.. כי אפשר למות גם מקור (או ממחלה שמגיעה בעקבות הקור))).
להבדיל אלפי הבדלות, חשבתי על דבריו הח(כ)מים של האיש הנ"ל בהקשר שלי. תחילה ברמה האינטרנטית... (שהיא דווקא הפחות חשובה). אמנם רוב הזמן אני נתקל באינטרנט באנשים שפויים ונורמטיביים, אבל יש גם לא מעט פסיכופתים/ות (שכנראה משגשגים במרשתת). אנשים שנהנים מהשפלת האחר (לעיתים ללא כל התגרות או סיבה סבירה) ושנעדרים יכולת אמפטית די בסיסית. זה ההיפך מ"חום אנושי".
ושנית ושוב להבדיל, גם לי חסר "חום אנושי" שלמשל זוגיות ראוייה יכולה לתת. השבוע ראיתי פרופיל של בחורה באתר הכרויות בין-לאומי. היא כתבה (באנגלית, די טובה) משהו כמו: "אני אתמוך ואעודד אותך ברגעיך הקשים, אגרום לך להגיע להישגים שאולי לא חשבת שתגיע אליהם, אהיה שם בשבילך תמיד" וכו' וכו'. בהחלט דברים יפים (אם יש להם כיסוי...) והם מתקשרים לאותו "חום אנושי". הנה עוד סיבה למה זוגיות כל-כך חשובה. זוגיות ראוייה מעצימה את האדם.
הפוסט הבא, אי"ה ובלי נדר, ביום שישי הבא.
לילה טוב וסופ"ש נעים וחמים לכם/ן קוראי וקוראותי החביבים והחביבות.